[ca] L'objectiu d'aquest Treball Final de Grau ha estat conèixer la flora apícola present a la Finca Parera, unes vinyes situades al municipi de Sant Llorenç d'Hortons (Alt Penedès, Catalunya). Les prospeccions de la flora mel·lífera de la finca es van fer en el període de juny a octubre del 2014, tot fent recorreguts pels nou recintes en què es va dividir la finca. En aquests recorreguts es van recollir exemplars d'espècies vegetals de les que es desconeixia el tàxon. Es van diferenciar les que es recol·lectaven dels marges de les que es recollien a l'interior dels recintes. Les espècies seleccionades (cent vint-i-una) es van determinar en el laboratori i es van classificar segons si tenien interès apícola o no. Un cop determinades, es va confeccionar un herbari amb vuitanta dues d'aquestes espècies. Les imatges escanejades de l'herbari es presenten com a un annex d'aquest treball. Els resultats obtinguts mostren que el 55% del total d'espècies determinades tenen interès apícola, essent la família botànica Compositae la que està present amb un major nombre d'espècies vegetals, i és en els marges dels recintes que confinen amb espais naturals o seminaturals on hi ha una major diversitat d'espècies. A l'interior dels recintes predominen les herbàcies anuals per sobre de les altres formes vitals estudiades. Les imatges i les taules del capítol 4 "Resultats i Discussió" presenten una informació detallada de les espècies determinades: famílies, nombre d'espècies, interès apícola, diversitat d'espècies per recintes i per forma vital, nombre d'espècies en floració al llarg de l'any, recintes susceptibles de revegetació, espècies escollides per a la revegetació... Dur a terme un procés de restauració ecològica activa amb espècies apícoles en determinats espais de la finca, en forma d'illeta o costa, proporcionaria un major nombre de floracions, i aportaria una alimentació variada a les diferents espècies d'abelles durant l'any, a més de millorar la biodiversitat i els serveis ecosistèmics propis dels paisatges agrícoles. Els resultats obtinguts permeten considerar factible la instal·lació d'un assentament apícola a la finca per a la seva explotació. Paraules clau: pol·linització, abelles, herbari, revegetació, diversitat vegetal, serveis ecosistèmics, espècies apícoles.

[en] The objective of this Final Paper was to determine the honey flora present in the Finca Parera, a vineyard located in the town of Sant Llorenç d'Hortons (Alt Penedès, Catalunya). The surveys of the honey flora of the farm were carried out in the period from June to October 2014, covering the nine enclosures in which the property was divided. The taxon of the vegetables collected during the surveys was unknown. The species collected in margins were differentiated from those gathered inside the enclosures. The selected species (one hundred and twenty one) were determined in the laboratory and were classified according to whether they had apiarian interest or not. Once determined, an herbarium was drawn with eighty-two of these collected species. The herbarium scanned images are presented as an annex to this paper. The results show that the 55% of the determined species are interesting for beekeeping, being the Compositae plant family which is present with a greater number of plant species, and is on the margins of the enclosures bordering on natural or seminatural areas where there is a greater diversity of species. Inside the enclosures, annual herbal species dominate by over other vital forms studied. The Chapter 4 images and tables show a detailed information of the selected species: families, number of species, beekeeping interest species, diversity by enclosures and vital form, number of species in bloom throughout the year, enclosures capable of vegetable regeneration, species chosen for revegetation... Carry out a process of active ecological restoration with honey flora in certain areas of the property, as a woodland islet or margin, would provide a greater number of blooms and would bring a variety of different species for the bees feed; furthermore, it would enhance biodiversity and ecosystem services in agricultural landscapes. The results make feasible to build a beekeeping settlement in the property focused to its exploitation. Keywords: pollination, bees, herbal, revegetation, vegetable diversity, ecosystem services, bee species.